PE-polisie soek hulp om persoon uit te kenArgieffoto: Kent Williamson Die polisie in Port Elizabeth in die Oos-Kaap doen ŉ geregtelike doodsondersoek ná ŉ man Woensdagoggend gevind is waar hy aan ŉ boom hang. Kol. Priscilla Naidu, woordvoerder van die polisie, het gesê Humewood-ondersoekbeamptes is dringend op soek na die naasbestaandes van ŉ onbekende bruin man wat in South End aan ŉ boom in Upper Valleyweg gehang het. Twee verbygangers het omstreeks 08:00 op die man, tussen 25 en 30 jaar oud, se liggaam afgekom. “Die oorledene was vermoedelik haweloos en het waarskynlik in die bosse daar naby gewoon,” het Naidu bygevoeg. Enigiemand wat die man geken het of weet wie sy naasbestaandes is word versoek om met die polisie in Humewood kontak te maak.